proxectonos/corpus_dominio_legal_administrativo_tmp huggingface dataset:
30/11/2022 | Administración LocalMunicipal
Ordes
Información pública aprobación provisional ordenanza fiscal reguladora de taxas por prestación de servizos de dirección de obra, pola coordinación de seguridade e saúde, inspección e liquidación de obras

O Pleno Corporativo Municipal en sesión ordinaria, de data 24 de novembro de 2022, aprobou provisionalmente a ordenanza fiscal reguladora de taxas por prestación de servizos de dirección de obra, pola coordinación de seguridade e saúde, inspección e liquidación de obras. De conformidade co establecido no art.17.1 e 2 do R. D. Lexislativo 2/2004, de 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 25 de novembro de 2022 O Alcalde-Presidente José Luis Martínez Sanjurjo
25/11/2022 | Administración LocalMunicipal
Outes
Aprobar inicialmente os expedientes de modificación de crédito 768/2022, nas modalidades de transferencia de crédito núm.8/2022

O Pleno municipal, en sesión extraordinaria urxente do día 23 de novembro de 2022, acordou aprobar inicialmente os expedientes de modificación de crédito 768/2022, nas modalidades de transferencia de crédito num.8/2022. Por medio do presente anuncio exponse ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalos e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se transcorrido o mencionado prazo non se presentaran alegacións, considerarase aprobado definitivamente os referidos Acordo. Outes, 23 de novembro de 2022 O alcalde Asdo.: Manuel González López
25/11/2022 | Administración LocalMancomunidades
Mancomunidade de Concellos da Comarca de Ferrol
Resolución da Presidencia da Mancomunidade aprobando con carácter provisional a lista de persoas admitidas no proceso de selección de estabilización para cobertura en propiedade dunha praza de persoal laboral do grupo I, xerente

1. Rematado o prazo de presentación de instancias, de acordo á base 6 apróbase con carácter provisional a seguinte lista de persoas admitidas no proceso de selección de estabilización para cobertura en propiedade de unha praza de persoal laboral do grupo I, xerente, polo procedemento de concurso: 2. Outorgar o prazo improrrogable de 5 días hábiles, a contar dende o día seguinte ao da publicación desta resolución no Boletín Oficial da Provincia da Coruña, para presentar as reclamacións oportunas ou emenda de defectos, nos termos do art.68 da Lei 39/2015. Ferrol, 15 de novembro do 2022, O Presidente da Mancomunidade, Dou fe, o Secretario, Ángel Manuel Mato Escalona Leopoldo Moure García
25/11/2022 | Administración LocalMunicipal
Oza-Cesuras
Anuncio de devolución do aval depositado para a obra “formación de beirarrúas e rede de pluviais en Parada e reparación de beirarrúas existentes no núcleo de Muruxeses”

Transcurrido o prazo de garantía para a execución da obra denominada “Formación de beirarrúas e rede de pluviais en Parada e reparación de beirarrúas existentes no núcleo de Muruxeses“. E solicitada pola empresa contratista “CONSTRUCCIONES ROCHA CORRAL SL” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 18 de novembro de 2022 O Alcalde; Asdo.: José Pablo González Cacheiro.
25/11/2022 | Administración LocalMunicipal
Mazaricos
Aprobación definitiva da desafectación do CEIP Pino de Val do servizo público do ensino

O Pleno do Concello de Mazaricos, en sesión extraordinaria do día 23 de febreiro de 2022, acordou aprobar inicialmente a mutación demanial obxectiva da edificación e recinto do CEIP Pino de Val, con desafectación do inmoble referido do servizo público do ensino e simultánea afectación a un uso socioasistencial, de carácter local, para a creación de un centro de día e/ou residencia. O expediente someteuse a información pública polo prazo dun mes, de conformidade co art.8 do Real Decreto 1372/1986, do 13 de xuño, polo que se aproba o Regulamento de bens das entidades locais. O anuncio foi publicado no Boletín Oficial da Provincia da Coruña núm.41, do 2 de marzo de 2022, e no taboleiro de anuncios do Concello. No prazo de exposición pública o Concello de Mazaricos non recibiu reclamacións, suxestións ou alegacións ao citado expediente, polo que se considera definitivamente aprobado o acordo. Mazaricos, 21 de novembro de 2022. O alcalde Juan J. Blanco Riveiro
25/11/2022 | Administración LocalMunicipal
Toques
Aprobación inicial do expediente de modificación orzamentaria na modalidade de transferencia de créditos entre aplicacións de gastos de distinta área de gasto que non afectan a baixas e altas de créditos de persoal

O Pleno do Concello de Toques, en sesión ordinaria celebrada o día 18 de novembro de 2022, acordou a aprobación inicial do expediente de modificación orzamentaria na modalidade de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. Toques, 22 de novembro de 2022 O Alcalde, Asdo.: José Angel Penas García
25/11/2022 | Administración LocalMunicipal
Cabanas
Aprobación inicial expediente modificación de créditos 45/2022

O Pleno da Corporación, en sesión extraordinaria realizada en data 21 de novembro de 2022, aprobou inicialmente o expediente de modificación de créditos 45/2022, na modalidade de crédito extraordinario financiado con maiores ingresos efectivamente recadados, por importe de 75.248,68 euros. No cumprimento do disposto no artigo 177, en relación co artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, polo prazo de quince días hábiles, que se contarán desde o seguinte ao da inserción do presente anuncio no Boletín Oficial da Provincia da Coruña, con fin de que as persoas interesadas podan examinar o mesmo e presentar as reclamacións que consideren oportunas. Cabanas, 21 de novembro de 2022 O Alcalde, Carlos Ladra Brage
25/11/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 2104 Carral a Meirama. mellora seguridade vial pq 2+750 ao 2+900. Ponte sobre Rego do Castro (Carral) DP 2104

O Pleno da Corporación en sesión celebrada o día 25/03/2022 acordou a aprobación do VIPI/2022 - INVERSIONS VIAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia nº 68 do 08/04/2022, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 15/12/2022 Horario: 16:30 Lugar: CASA DO CONCELLO Concello: CARRAL Data: 15/12/2022 Horario: 17:00 Lugar: CASA DO CONCELLO Concello: CARRAL Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 22/11/2022 O PRESIDENTE A SECRETARIA Valentín González Formoso Amparo Taboada Gil
25/11/2022 | Administración LocalMunicipal
Boqueixón
Desafectación do camiño situado no LG de Outeiro, Lamas, no polígono 503, parcela 326 (parcela con referencia catastral 15012A503003260000WU)

EXPEDIENTE: 2021/X999/000127 Na Sesión do Pleno Local do Concello de Boqueixón, de data do 11 de novembro de 2022, cos quórums de constitución e votación legalmente establecidos, adoptouse o seguinte Acordo: PRIMEIRO. Desafectación dun tramo de camiño público, e valoración económica: Alterar a cualificación xurídica, desafectando do dominio público, o tramo de camiño que perdeu a súa consideración de uso público (de 581,00 m 2 ), xa que non provoca que ningún outro predio deixe de ter acceso directo por vía pública (á vista da cartografía catastral e do Inventario municipal de camiños), e que se encontra nun estado impracticable tanto para o tráfico rodado como peonil, polo que se considera xustificada a alteración da súa cualificación xurídica en base a que cumpre as condicións da definición de parcela sobrante, dadas no artigo 268.2 da redacción actual da Lei 5/1997, do 22 de xullo, de administración local de Galicia. Desafectado do dominio público calificarase como ben patrimonial. O tramo do camiño a desafectar está clasificado urbanísticamente como solo non urbanizable de núcleo rural (544,00 m 2 ), e como solo rústico (37,00 m 2 ). A valoración económica da parcela resultante desafectada, é de 2.250,00 €. SEGUNDO. Información pública: Someter a información pública o expediente durante un mes, a efectos de presentación de reclamacións. Si no dito prazo non se presentasen reclamacións, considerase o tramo do camiño definitivamente desafectado do dominio público, e procederase coa venda directa da parcela sobrante, ao solicitante propietario da parcela colindante. Boqueixón, 22 de novembro de 2022 O alcalde Manuel Fernández Munín
25/11/2022 | Administración LocalMunicipal
Cariño
Aprobación definitiva da modificación da ordenanza fiscal reguladora PAI

O Pleno Corporativo, en sesión ordinaria celebrada o día 30 de setembro de 2022, aprobou, con carácter inicial, a modificación da Ordenanza fiscal reguladora do Punto de Atención á Infancia. Exposta ao público durante trinta días, non se presentou ningunha reclamación ou suxestión, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente a modificación do citado texto normativo, que entrará en vigor ao día seguinte da súa inserción no Boletín Oficial da Provincia e unha vez que transcorra o prazo previsto no artigo 70.2 da Lei 7/1985. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interponer o recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. *Nova redacción da Disposición transitoria: “Aplicarase unha bonificación do 100% no prezo público correspondente a atención educativa e matrícula, dos nenos e nenas que asistan o PAI de Cariño, de conformidade co establecido na Disposición Adicional 9ª da Lei 13/2008 de Servizos Sociais de Galicia, no artigo 9 do Real Decreto Lexislativo 2/2004 de Facendas Locais e na Orde do 22 de xullo de 2022 da Conselleria de Política Social e Xuventude. A citada bonificación producirá efectos económicos a partir do comezo do curso escolar 2022-2023, e manterase no sucesivo mentres o faga a liña subvencionable pola Xunta de Galicia e sexa aplicable no PAI de Cariño”. Cariño, 22 de novembro de 2022 O Alcalde Asdo: José M. Alonso Pumar
25/11/2022 | Administración LocalMunicipal
Toques
Aprobación inicial do expediente de modificación orzamentaria na modalidade de suplemento de crédito con cargo a remanente de tesourería

O Pleno do Concello de Toques, en sesión ordinaria celebrada o día 18 de novembro de 2022, acordou a aprobación inicial do expediente de modificación orzamentaria na modalidade de suplemento de crédito con cargo a remanente de tesourería. En cumprimento do disposto no artigo 169.1 por remisión do 177.2 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. Toques, 22 de novembro de 2022 O Alcalde, Asdo.: José Angel Penas García
25/11/2022 | Administración LocalMunicipal
Cabanas
Aprobación inicial expediente modificación de créditos 44/2022

O Pleno da Corporación, en sesión extraordinaria realizada en data 21 de novembro de 2022, aprobou inicialmente o expediente de modificación de créditos 44/2022, na modalidade de suplemento de crédito financiado con maiores ingresos efectivamente recadados, por importe de 142.442,92 euros. No cumprimento do disposto no artigo 177, en relación co artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, polo prazo de quince días hábiles, que se contarán desde o seguinte ao da inserción do presente anuncio no Boletín Oficial da Provincia da Coruña, con fin de que as persoas interesadas podan examinar o mesmo e presentar as reclamacións que consideren oportunas. Cabanas, 21 de novembro de 2022 O Alcalde, Carlos Ladra Brage
25/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 21/11/2022 do Servizo Provincial da AXI da Coruña, pola que se acorda realizar o pagamento dos mutuos acordos e prezos xustos de Xurado por expropiacións para a obra de clave AC/18/162.06, no concello de Oza-Cesuras

Resolución do 21 de novembro de 2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos e prezos xustos de xurado por expropiación para a obra: Itinerario peonil e ciclista na AC-840, Porzomillos – Oza dos Ríos, puntos quilométricos 5+444-6+729, de clave AC/18/162.06, no concello de Oza-Cesuras. En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos e prezos xustos de xurado dos bens e dereitos afectados pola obra Itinerario peonil e ciclista na AC-840, Porzomillos – Oza dos Ríos, puntos quilométricos 5+444-6+729, de clave AC/18/162.06, no concello de Oza-Cesuras, que figuran expostos no taboleiro de anuncios do concello. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura no expediente, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2 - 8ª planta, 15071 A Coruña), mediante presentación electrónica na dirección https:// sede. xunta. gal/detalle-procedemento? codtram=PR004A ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 21 de novembro de 2022 O Xefe do Servizo Provincial da Coruña Serena Cinto Lo
25/11/2022 | Administración LocalMunicipal
Melide
Anuncio aprobación inicial suplemento de crédito 2/2022 (Concello de Melide)

O Pleno Municipal do Concello de Melide, en sesión extraordinaria celebrada o día 22 de novembro do exercicio 2022, acordou aprobar inicialmente o expediente de modificación de créditos 34/2022, vía suplemento de crédito nº 2/2022, dentro do vixente orzamento municipal para 2022. Por medio do presente exponse ao público na Intervención do Concello de Melide polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados/as poidan examinalos e presentar as reclamacións ou alegacións que estimen pertinentes, de conformidade co previsto a tales efectos no Texto Refundido da Lei Reguladora das Facendas Locais e no Real Decreto 500/1990, do 20 de abril. Melide, 23 de novembro de 2022 O alcalde José Manuel Pérez Penas Documento asinado electronicamente.
25/11/2022 | Administración LocalMunicipal
Melide
Anuncio aprobación inicial crédito extraordinario 2/2022 (Concello de Melide)

O Pleno Municipal do Concello de Melide, en sesión extraordinaria celebrada o día 22 de novembro do exercicio 2022, acordou aprobar inicialmente o expediente de modificación de créditos 35/2022, vía crédito extraordinario nº 2/2022, dentro do vixente orzamento municipal para 2022. Por medio do presente exponse ao público na Intervención do Concello de Melide polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados/as poidan examinalos e presentar as reclamacións ou alegacións que estimen pertinentes, de conformidade co previsto a tales efectos no Texto Refundido da Lei Reguladora das Facendas Locais e no Real Decreto 500/1990, do 20 de abril. Melide, 23 de novembro de 2022 O alcalde José Manuel Pérez Penas Documento asinado electronicamente.
25/11/2022 | Administración LocalMunicipal
Toques
Aprobación inicial da modificación da ordenanza fiscal reguladora da taxa de abastecemento de auga no término municipal de Toques

Aprobada inicialmente polo Pleno do Concello de Toques, en sesión ordinaria celebrada o 18 de novembro de 2022 a modificación da “Ordenanza fiscal reguladora da taxa de abastecemento de auga no término municipal de Toques” deste Concello, de conformidade co disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario Toques, 22 de novembro de 2022 O Alcalde, Asdo.: José Angel Penas García
25/11/2022 | Administración LocalMunicipal
Culleredo
Persoal e Organización
Aprobación da oferta de emprego público complementaria do ano 2021 do Concello de Culleredo.

A Xunta de Goberno Local, na súa sesión extraordinaria celebrada o día 24 de agosto de dous mil vinte e dous aprobou unha oferta de emprego público complementaria para o ano 2021, na que se inclúe a seguinte praza: O que se publica para coñecemento xeral. Culleredo, a 22 de novembro de 2022 A concelleira delegada de Seguridade cidadá e Persoal Marta Maria Figueroa Fuentes P. D.(Resolución do 13.07.2020, núm.114 BOP23.07.2020)
25/11/2022 | Administración LocalMunicipal
Lousame
Anuncio de citación para o emprazamento de eventuais interesados no P. A. 0000237/2022 -M que se tramita no Xulgado Contencioso Administrativo núm.2 de A Coruña

Mediante Resolución da Alcaldía núm.663/2022 de data 15 de novembro de 2022, de conformidade co establecido no art.49 da Lei reguladora da xurisdición contencioso – administrativa, acordouse remitir ó Xulgado do Contencioso – Administrativo nº 2 de A Coruña, o expediente de desestimación do recurso de reposición que enriba se indica, interposto polo recorrente contra a liquidación practicada en concepto de Taxa de recollida de lixo correspondente ao primeiro semestre do ano 2022. De conformidade co establecido no art.44 da Lei 39/2015, de 1 de outubro, emprazase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 22 de novembro de 2022. A alcaldesa. Esther Ana Ciutad Mechaal.
25/11/2022 | Administración LocalMunicipal
Oza-Cesuras
Devolución dos avais depositados para as obras “beirarrúas e formación de rede de pluviais e rede de saneamento no lugar de Areosa” e “beirarrúas no lugar de Os Loureiros ao lugar de A Veiga”

Transcurrido os prazos das garantías para a execución das obras denominadas “Beirarrúas e formación de rede de pluviais e rede de saneamento no lugar de Areosa. Parroquia de Porzomillos” e “Beirarrúas no lugar de Os Loureiros ao lugar de A Veiga. Parroquia de Salto”. E solicitada pola empresa contratista “CONSTRUCCIONES ROCHA CORRAL SL” a cancelación das fianzas definitivas, faise público para que no prazo de quince días poidan presentarse as reclamacións que estimen pertinentes. Oza- Cesuras, 18 de novembro de 2022 O Alcalde; Asdo.: José Pablo González Cacheiro.
25/11/2022 | Administración LocalMunicipal
Toques
Aprobación inicial da nova Ordenanza municipal reguladora do Servizo de Axuda no Fogar no Concello de Toques

Aprobada inicialmente polo Pleno do Concello de Toques, en sesión ordinaria celebrada o 18 de novembro de 2022 a nova “Ordenanza municipal reguladora do Servizo de Axuda no Fogar no Concello de Toques” deste Concello, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Toques, 22 de novembro de 2022 O Alcalde, Asdo.: José Angel Penas García
25/11/2022 | Administración LocalMunicipal
Pontedeume
Delegacións alcaldía. Mandato corporativo 2019.2023

Delegación de funcións da Alcaldía-Presidencia. Período: 21 de novembro Por medio do decreto número 745/2022, do 21 de novembro, resolveuse delegar a totalidade das funcións da Alcaldía, segundo o seguinte: DON Bernardo Fernández Piñeiro ALCALDE-PRESIDENTE DO CONCELLO DE PONTEDEUME (A CORUÑA). Tendo en conta que esta Alcaldía, por motivos de enfermidade que o imposibilita para o exercicio das súas atribucións o día 21 de novembro de 2022, ten que proceder ao nomeamento do 1º tenente de alcalde para a sustitución da totalidade das suas funcións. Logo de ver a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. Fernando Alvaro Igbinidu Gando.4º Tenente de Alcalde: Dna. Jose Fulgencio Capitas Ramchand.”.//.” En virtude ao establecido no artigo 47 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (en diante ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO. – Delegar a totalidade das funcións da Alcaldía ao 1º Tenente de Alcalde, Don José Simoes Couceiro, debido á ausencia do Sr. Alcalde Don Bernardo Fernández Piñeiro, segundo os motivos indicados na parte expositiva, durante o día 21 de novembro de 2022. SEGUNDO. - A delegación terá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//. Documento asinado dixitalmente por D. José Simoes Couceiro, alcalde en funcións, en Pontedeume o día 21 de novembro de 2022.
25/11/2022 | Otras Entidades y Anuncios ParticularesDiversos
Convocatoria de asemblea xeral que se celebrará o 16 de decembro de 2022. Comunidade de usuairos de augas de Lanzá-Empalme

D. Fernando Gabriel Ben Mansour El Homrani con DNI: XXXXXXXXX como Presidente da Comunidade de Usuarios de Augas de Lanzá-Empalme, CONVOCA a tódolos/as socios/as a ASEMBLEA XERAL anual que se celebará o próximo dia 16 de decembro de 2022 (venres), ás 20:00 horas en primeira convocatoria e ás 20:15 en segunda convocatoria, no Local Social de Lanzá, en Mesía (A Coruña), coa seguinte ORDE do DIA: 1.- Información xeral das xestións realizadas pola Xunta Directiva: subvencións solicitadas durante os anos 2019, 2020 e 2021, subvención solicitada e concedida (2021) por Augas de Galicia e xa executada, avarías existentes, posibles obras de mellora. 2.- Informar sobre a comunicación efectuada pola directiva (burofax) a un comuneiro da baixa como membro da Comunidade de Usuarios de Augas de Lanzá-Empalme.3- Informar sobre a situación actual das achegas (cotas) dos comuneiros desde a última asemblea do ano 2019 (anos de COVID polo medio). Proposta da direción e votación posterior, se procede, sobre a supresión do pago das cotas correspondentes aos anos 2020 e 2021.4.- Valorar e someter a votación, se procede, a reducción da cuantía actual de 50€ das achegas anuais a Comunidade de Usuarios de Augas de Lanzá-Empalme para este e vindeiros anos, suxerida por algúns comuneiros na Asemblea Xeral de 2019.5.- Balance do estado de Contas da Comunidade.6.- Pago das cotas da Comunidade correspondentes ao ano 2022 (cantidade aprobada no punto 4 desta convocatoria). 7.- Rogos e preguntas. E para que sirva de convocatoria formal a tódolos comuneiros firmo a presente en Lanzá-Mesía, a 15 de novembro de 2022 Asdo. O Presidente: José Eliseo Bello Vázquez Asdo. A Secretaria: Mª Teresa García Lesta
25/11/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de funcionarios de carreira

Resolución núm.49471, do 23/11/2022, pola que se nomea persoal funcionario de carreira en prazas incluídas en ofertas de emprego público Por resolución número 49471, do 23/11/2022, o presidente da Deputación Provincial da Coruña, D. Julian Javier Oeo Seglar, de acordo co establecido no artigo 102.2 da Lei 7/1985, do 2 de abril, das bases do réxime local e logo de ver as propostas formuladas polos tribunais cualificadores dos procesos selectivos de prazas de técnico de administración xeral (A1), técnico de xestión de administración xeral (A2), oficial de imprenta (B) e subalterno (AP) incluídas nas ofertas de emprego público da Deputación Provincial da Coruña dos anos 2018 (ampliación), 2019, 2020, 2021 e 2022, que foron convocadas por resolucións desta presidencia número 13279 de 07/04/2021 (BOE número 90, de 15/04/2021) e número 22495 de 09/05/2022 (BOE número 120, de 20/05/2022), de conformidade coas bases xerais aprobadas pola Xunta de Goberno nas sesións celebradas o 15/01/2021 (BOP número 14) e o 01/04/2022 (BOP número 65), e ao abeiro do disposto no artigo 34 da Lei 7/1985, Nomear ás persoas aspirantes que de seguido se relacionan para cubrir as prazas que se indican incluídas nas ofertas de emprego público dos anos 2018 (ampliación), 2019, 2020, 2021 e 2022, segundo a orde de puntuación obtida no respectivo proceso selectivo, con efectos económicos e administrativos ao día da data de toma de posesión: Praza de técnico de administración xeral (A1): Prazas de técnico de xestión de administración xeral (A2): Prazas de oficial de imprenta (B): Prazas de subalterno (AP): A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, a 23 de novembro de 2022 O Presidente A Secretaria Xeral PDFR 26013 do 29/07/2019 O Deputado, Antonio Leira Piñeiro Amparo Taboada Gil
14/11/2022 | Administración LocalMunicipal
Santiso
Exposición pública aprobación padróns fiscais S. A. F outubro 2022

Por Resolución de Alcaldía 2022-0254 e 2022-0253 de data 08/11/2022 aprobáronse os padróns fiscais do mes de OUTUBRO de 2022 correspondentes ao prezo público pola prestación do servizo de axuda no fogar para as dúas modalidades: libre concorrencia e dependencia, por importes respectivos: 713,8 € e 4.273,1 €. Os devanditos padróns expóñense ao público por prazo de quince dias, a contar desde o seguinte ao da publicación deste anuncio no BOP que tamén se publicará no taboleiro de anuncios do concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuintes incluidas neles, as liquidacións que conteñen, conforme autoriza o artigo 102,3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Alcaldía, no prazo dun mes, contado desde o dia seguinte ao de finalización do período de exposición pública dos correspondentes padróns, que se entenderá desestimado se no se resolvera de maneira expresa no prazo dun mes, e contra o seu rexeitamento, recurso contencioso-administrativo, perante o Xulgado do Contencioso- Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquer outro recurso que estimen pertinente. O prazo de cobro, será o establecido na Ordenanza Fiscal Reguladora do prezo público do servizo de axuda no fogar no concello de Santiso. Santiso, 9 de novembro de 2022 O alcalde Manuel Adán López
14/11/2022 | Administración LocalMunicipal
Muxía
Decreto aprobación padrón ximnasio setembro 2022

Por Decreto de Alcaldía de 7 de novembro de 2022 aprobouse a seguinte resolución: “Visto o padrón fiscal da taxa polo servizo de ximnasio municipal do mes de setembro de 2022. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 492,00 euros de 41 usuarios/as. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Muxía, 8 de novembro de 2022. O Alcalde, Santiago M. Toba Campaña
14/11/2022 | Administración LocalMunicipal
Carballo
Anexo de expropiacións do proxecto construtivo Mellora hidráulica do río Anllóns ao seu paso polo enlace AG-55 e AC-552 na rúa Cepeira (Sísamo), Carballo. Exp.2021/U040/000001

O Pleno municipal, en sesión ordinaria que tivo lugar o 31 de outubro de 2022, acordou aprobar o anexo de expropiacións para a obtención dos terreos que se consideran necesarios para a execución da obra hidráulica prevista no proxecto construtivo aprobado por Augas de Galicia o 27 de xuño de 2022 “Mellora hidráulica do río Anllóns ao seu paso polo enlace AG-55 e AC-552 na rúa Cepeira (Sísamo), Carballo”; segundo o documento redactado pola entidade Estudio Técnico Gallego, S. A. e asinado pola enxeñeira técnica agrícola Ana Gregoria Sancho Tello Scriven (colexiada nº 1909). No mesmo acordo, no seu punto segundo, declarouse a utilidade pública e a necesidade de urxente ocupación dos bens e dereitos afectados pola obra hidráulica prevista no mencionado proxecto construtivo, ao abeiro do artigo 52 da Lei do 16 de decembro de 1954 sobre expropiación forzosa (procedemento de urxencia). Polo que se somete a información pública, o proxecto da obra e o anexo de expropiacións, por un prazo de 20 días, para que as persoas que se consideren interesadas formulen as observacións e reclamacións que estimen convenientes, co fin de rectificar posibles erros da relación publicada ou opoñerse, por razóns de fondo ou forma, á necesidade da ocupación. Neste caso indicará os motivos polos que deba considerarse preferente a ocupación doutros bens ou a adquisición doutros dereitos distintos e non comprendidos na relación, como máis convinte ao fin que se persigue. Así mesmo, requíreselle aos titulares dos bens e dereitos afectados para que acheguen os títulos que os acrediten como propietarios dos mesmos. Advírteselles que este anuncio serve de notificación no caso de que estes sexan descoñecidos ou se descoñezca o seu enderezo, segundo o previsto no artigo 44 da Lei 39/2015, do procedemento administrativo común das administración públicas. A relación de bens e dereitos afectados que se inclúe no anexo de expropiacións é a seguinte: O documento técnico e os trámites contidos no expediente poderán consultarse na Oficina Técnica municipal en horario de 10.00 h ás 13.00 h e na páxina web deste concello no seguinte enlace, punto 7 Outros: http://carballo.org/urbanismo/planeamentodesenvolvemento.php? idioma=gl#ancla Carballo, 9 de novembro de 2022 A Manju David Carlos Leco Jimenez Valladolid (P. D.: Decreto nº 3049 de data 11/10/2022) – Alvaro Santiago Tracy Klaassen Remoli
14/11/2022 | Administración LocalMunicipal
Ames
Padróns fiscais da taxa pola prestación do servizo de axuda no fogar, libre concorrencia e dependencia, período outubro 2022

Por Decretos de Alcaldía, de data 7 de novembro de 2022 aprobáronse as liquidacións correspondentes a: Padrón fiscal da taxa pola prestación do servizo de axuda no fogar, libre concorrencia, período outubro 2022. Padrón fiscal da taxa pola prestación do servizo de axuda no fogar, dependencia, período outubro 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de novembro de 2022 ao 17 de xaneiro de 2023, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 17 de xaneiro de 2023 obter un duplicado nas Oficinas do Concello de Ames sitas en: Bertamiráns: Pza. Horta de Abaixo 6, local 18 Milladoiro: Rúa Viorneira 6, Bx OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 9 de novembro de 2022 O alcalde José Blas García Piñeiro
14/11/2022 | Administración LocalMunicipal
Rianxo
Secretaría
Procedemento abreviado 222/2022

Recibido neste Concello un requirimento do Xulgado Contencioso-Administrativo Nº 2 de Santiago de Compostela en relación coa tramitación do procedemento abreviado 0000222/2022, sendo demandado o Concello de Rianxo por Juan Abel Manila Napolitano. Nº expediente 2022/Q003/000013 Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. Rianxo, mércores 9 de novembro de 2022. Asinado o Alcalde, Adolfo Muíños Sánchez
14/11/2022 | Administración LocalMunicipal
A Pobra do Caramiñal
Concurso de ideas e posterior execución dunha escultura orixinal para homenaxea-las vítimas de violencia de xénero

O Concello da Pobra do Caramiñal convoca Concurso de ideas e posterior execución dunha escultura orixinal do concello da Pobra do Caramiñal para homenaxea-las vítimas de violencia de xénero. As bases aprobadas polo Decreto da Alcaldía 2022-1150, de 8 de novembro de 2022, estarán publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 9 de novembro de 2022 O alcalde José Luis Piñeiro García
14/11/2022 | Administración LocalMunicipal
Fisterra
Aprobacion definitiva da modificacion orzamentaria 18/2022, na modalidade de suplemento de crédito, por importe de 52.500,00 €

Rematada a exposición pública por espazo de 15 días hábiles, apróbase definitivamente o expediente de modificación orzamentaria nº 18/2022 do orzamento en vigor para o exercicio 2022, na modalidade de suplemento de crédito, financiado con remanente líquido de tesourería, por un importe de 52.500,00 €, publícase aos efectos do artigo 169.1, por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Contra o presente acordo, en virtude do disposto no artigo 171 do Real Decreto lexislativo 2/2004, do 5 de mazo, os interesados poderán interpor directamente recurso contencioso-administrativo na forma e prazos establecidos nos artigos 25 e 42 da Lei 29/1988, do 13 de xullo, Reguladora de dita xurisdición. Sen prexuízo disto, a tenor do establecido no artigo 113,3 da Lei 7/1985, a interposición do devandito recurso non suspenderá por si sola a efectividade do acto ou acordo impugnado. Fisterra, 9 de novembro de 2022 O Alcalde-Presidente Ado. Jesus Santos Alejandrino De Lopez
14/11/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación de aprobados no proceso selectivo de tres prazas de subalterno

Por Resolución núm.46543/2022, do 8 de novembro, o Presidente da Deputación Provincial da Coruña, D. Edwin Oswaldo Adeodato Rebanal Lorence, aprobou a relación de aprobados no proceso selectivo para a cobertura de dúas prazas de subalterno de administración xeral (AP): “Logo de ver a proposta formulada polo tribunal cualificador do proceso selectivo das prazas incluídas na Oferta de Emprego Público dos anos 2018 (ampliación), 2019 e 2021 da Deputación Provincial da Coruña que foron convocadas por R. P. 13279/2021 do 07/04/2021 (BOE nº 90 do 15/04/2021), de conformidade coas bases xerais aprobadas pola Xunta de Goberno en sesión ordinaria do 02/10/2020, modificadas en sesión ordinaria do 15/01/2021 (BOP 14 do 22 de xaneiro de 2021), e bases específicas aprobadas pola Xunta de Goberno en sesión ordinaria do 5 de marzo de 2021 (BOP 48 do 12 de marzo de 2021), Primeiro.- De conformidade co disposto na base novena das xerais que rexen o proceso selectivo, publicar no BOP a listaxe definitiva de persoas aspirantes que de seguido se relacionan para cubrir dous (2) prazas de subalterno de administración xeral (agrupacións profesionais), correspondentes a quenda libre, segundo a orde de puntuación obtida no proceso selectivo: Segundo.- Declarar deserta a praza reservada para ser cuberta por persoas cun grado de discapacidade igual ou superior ao 33%, ao non superar o proceso selectivo ningún aspirante. Terceiro.- Os aspirantes propostos disporán dun prazo de vinte días naturais, contados desde o seguinte a aquel en que se publique no Boletín Oficial da Provincia da Coruña a presente listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base undécima das xerais reguladoras dos procesos selectivos”. A Coruña, a 10 de novembro de 2022 O PRESIDENTE A SECRETARIA XERAL PDF 26013/2019 do 29/07/2019 O DEPUTADO Antonio Leira Piñeiro Amparo Taboada Gil